ОБЩИНСКА ИЗБИРАТЕЛНА КОМИСИЯ – КАЗАНЛЪК

**П Р О Т О К О Л**

**№ 21**

**Казанлък, 27.09.2019 г.**

Заседанието се откри в 17.00 ч. от Председателя Здравко Балевски, при следния:

**Дневен ред:**

1. Разглеждане на постъпила жалба с Вх. № 117 от 27.09.2019 г. относно разлепяне на агитационни материали в с. Дунавци извън регламентираните места.

На заседанието присъстват 9от 13 от членовете на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски приветства присъстващите и предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В ОИК с вх.№117/27.09.2019 год. е постъпила жалба, съдържаща твърдение за неправилно поставени агитационни материали на ПП БСП, по време на предизборната кампания в с. Дунавци, община Казанлък. Към жалбата са приложени препис на Заповед № 44/ 25.09.2019 год. на ИД Кмет на кметство с. Дунавци и 5 бр. снимки. В рамките на своите правомощия, при разглеждане на жалбата, комисията определи работна група от трима нейните членове (Любомир Денков, Петко Петков и Петър Иванов), които да извършат проверка на място. За извършената проверка, бе изготвен доклад от членовете на комисията, посетили мястото. От събраните по случая данни, комисията установи следното:

Със Заповед №44/25.09.2019 год. на ИД Кмет на кметство с. Дунавци е определено мястото за поставяне на агитационни материали. Съгласно цитираната заповед, „Поставянето на агитационни материали в с. Дунавци е разрешено само и единствено в сградата на Народно читалище „Светлина 1904“. От направената проверка на място се установи, че са намерени на пет места разлепени агитационни материали на Коалиция БСП ЗА БЪЛГАРИЯ – на кандидата за кмет на община Стоян Петров и листата с кандидати за общински съветници. Материалите са разлепени, както следва:

- на стълб от електропреносната мрежа, находящ се на пресечката между ул. „Розова долина“ и ул. „Шипка“;

- на стълб от електропреносната мрежа, находящ се на ул. „Розова долина“ непосредствено пред дом с № 12;

- на стълб от електропреносната мрежа, находящ се на ул. „Победа“ в непосредствена близост до Трафопост № 1 (плакат само на кандидатите за общински съветници);

- на стълб от електропреносната мрежа, находящ се на ул. „Искра“ № 12;

- на стълб от електропреносната мрежа, находящ се на пресечката между ул. „Искра“ и ул. „Явор“.

Същите са поставени извън определеното ва заповедта на кмета на кметството, място, което е нарушение на чл.183, ал.3 от Изборния кодекс.

Председателят на Комисията предостави възможност за мнения, предложения и възражения. Такива не се изказаха. Премина се в режим на поименно гласуване на предложения проект за решение. **„За“** приемане на решението *(Здравко Балевски, Николай Господинов, Таня Димитрова, Мариана Стойнева, Йорданка Арнаудова, Петър Иванов, Петко Петков, Ваня Андреева и Любомир Денков,)* приемане на решението гласуваха всички присъстващи 9 членове на комисията. **„Против“** приемане на решението гласуваха – няма.

С оглед изложеното на основание чл. 87, ал. 1, т. 22, във връзка с чл.186, ал.1 от Изборния кодекс и във връзка с Протокол №21 от 27.09.2019 год. на ОИК , Общинска избирателна комисия – Казанлък взе следното:

**РЕШЕНИЕ № 119**

1. Да се премахнат агитационните материали, поставени в полза на Коалиция „БСП за България от следните места:

- на стълб от електропреносната мрежа, находящ се на пресечката между ул. „Розова долина“ и ул. „Шипка“;

- на стълб от електропреносната мрежа, находящ се на ул. „Розова долина“ непосредствено пред дом с № 12;

- на стълб от електропреносната мрежа, находящ се на ул. „Победа“ в непосредствена близост до Трафопост № 1 (плакат само на кандидатите за общински съветници);

- на стълб от електропреносната мрежа, находящ се на ул. „Искра“ № 12;

- на стълб от електропреносната мрежа, находящ се на пресечката между ул. „Искра“ и ул. „Явор“, поставени извън определените за това места.

1. Настоящото Решение да се изпрати на Кмета на кметство с. Дунавци за сведение и изпълнение.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 19:25 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/